《汉州月夕游房太尉西湖》
唐代·郑澣

太尉留琴地，时移重可寻。
徽弦一掩仰，风月助登临。
荣驻青油骑，高张白雪音。
祗言酬唱美，良史记王箴。

作者简介：郑澣（776年—839年），唐郑州荥阳人，本名涵，郑馀庆子。德宗贞元进士。累迁右补阙。敢言不讳，迁考功员外郎。文宗立，入为侍讲学士，累迁尚书左丞。出为山南西道节度使。以户部尚书召，未拜而卒，谥宣。 集三十卷，今存诗五首。